b'\n_START_ARTICLE_\nOku\xc5\xbeba se\xc4\x8dil\n_START_SECTION_\nZnaki in simptomi\n_START_PARAGRAPH_\nOku\xc5\xbeba spodnjega urinarnega trakta je znana tudi kot vnetje mehurja. Najpogostej\xc5\xa1i simptomi so peko\xc4\x8d ob\xc4\x8dutek pri mokrenju in pogosto mokrenje (ali potreba po uriniranju), odsotnost izcedka iz no\xc5\xbenice in znatne bole\xc4\x8dine. Ti simptomi se lahko blagi, pa tudi hudi, in pri zdravih \xc5\xbeenskah trajajo povpre\xc4\x8dno \xc5\xa1est dni. Prisotna je lahko tudi bole\xc4\x8dina nad sramno kostjo ali bole\xc4\x8dine v spodnjem delu hrbta. Pri ljudeh z oku\xc5\xbeenjem zgornjega urinarnega trakta ali pielonefritisom se lahko - poleg klasi\xc4\x8dnih simptomov oku\xc5\xbebe spodnjega dela urinarnega trakta - pojavijo bole\xc4\x8dine v ledjih, vro\xc4\x8dina, ali slabost in bruhanje. Le redko se v se\xc4\x8du pojavi kri  ali vidno gnoj (t. i. piurija).\n_START_SECTION_\nPri otrocih\n_START_PARAGRAPH_\nPri majhnih otrocih je lahko edini simptom oku\xc5\xbebe se\xc4\x8dil povi\xc5\xa1ana telesna temperatura. Zaradi pomanjkanja bolj o\xc4\x8ditnih simptomov \xc5\xa1tevilna zdravni\xc5\xa1ka zdru\xc5\xbeenja v primeru, da ima prizadeti otrok vro\xc4\x8dino, priporo\xc4\x8dajo kulturo na se\xc4\x8du pri deklicah, mlaj\xc5\xa1ih od dveh let, in pri neobrezanih fantkih, mlaj\xc5\xa1ih kot eno leto. Dojen\xc4\x8dki se lahko da slabo hranijo, bruhajo, spijo nad mero ali pa ka\xc5\xbeejo znake zlatenice. Pri starej\xc5\xa1ih otrocih lahko pride do inkontinence (izgube nadzora nad se\xc4\x8dnim mehurjem).\n_START_SECTION_\nPri starej\xc5\xa1ih\n_START_PARAGRAPH_\nSimptomi za vnetje se\xc4\x8dil so pri starej\xc5\xa1ih pogosto odsotni. Vzrok za inkontinenco pri njih ni nujno jasen, saj sta spremenjeno po\xc3\xb6utje in utrujenost pri njih edina znaka bolezni.  Pri nekaterih je sepsa, to je oku\xc5\xbeenje krvi, prvi jasen znak oku\xc5\xbebe. Diagnozo lahko zaplete dodatno dejstvo, da pri mnogih starej\xc5\xa1i ljudeh inkontinenca \xc5\xbee obstaja ali pa da so a priori dementni.\n_START_SECTION_\nVzrok\n_START_PARAGRAPH_\nE. coli je vzrok za 80-85\xc2\xa0% oku\xc5\xbeb se\xc4\x8dil, Staphylococcus saprophyticus pa ostalih 5-10\xc2\xa0%. Bolezen je le redko posledica virusne ali glivi\xc4\x8dne oku\xc5\xbebe. Drugi povzro\xc4\x8ditelji bakterijskega izvora so med drugim: Klebsiella, Proteus, Pseudomonas in Enterobacter. Gre za redke primere, ki so obi\xc4\x8dajno povezani z nepravilnostmi se\xc4\x8dil ali urinsko kateterizacijo. Staphylococcus aureus kot vzrok za oku\xc5\xbebo se\xc4\x8dil se obi\xc4\x8dajno pojavi drugotno ob oku\xc5\xbebah krvi.\n_START_SECTION_\nSpolna aktivnost\n_START_PARAGRAPH_\nPri mladih spolno aktivnih \xc5\xbeenskah je spolna aktivnost vzrok za 75-90\xc2\xa0% oku\xc5\xbeb mehurja; tveganje za oku\xc5\xbebo je odvisno od pogostnosti odnosov. Izraz "cistitis po medenem tednu" se ti\xc4\x8de pogostih oku\xc5\xbeb se\xc4\x8dil, do katerih po poroki. Pri \xc5\xbeenskah po menopavzi spolna aktivnost ne vpliva na tveganje za oku\xc5\xbebo. Uporaba Spermicida pove\xc4\x8duje tveganje za nastanek oku\xc5\xbeb se\xc4\x8dil, neodvisno od pogostnosti spolnih odnosov._NEWLINE_\xc5\xbdenske so k oku\xc5\xbebi se\xc4\x8dil bolj nagnjene kot mo\xc5\xa1ki, ker je pri njih se\xc4\x8dnica precej kraj\xc5\xa1a in bli\xc5\xbee anusu. Kot se raven estrogena pri \xc5\xbeenski zmanj\xc5\xa1a z menopavzo, se nevarnost za oku\xc5\xbebo se\xc4\x8dil zaradi izgube za\xc5\xa1\xc4\x8ditne vaginalne flore pove\xc4\x8da.\n_START_SECTION_\nUrinarni katetri\n_START_PARAGRAPH_\nUrinarna kateterizacija pove\xc4\x8da tveganje za oku\xc5\xbebo se\xc4\x8dil. Tveganje za bakteriurijo (bakterije v urinu) je od tri do \xc5\xa1est odstotkov na dan in profilakti\xc4\x8dni antibiotiki niso u\xc4\x8dinkoviti, kar se zmanj\xc5\xa1evanja simptomatske oku\xc5\xbebe ti\xc4\x8de. Tveganje za s posegom povezano oku\xc5\xbebo lahko zmanj\xc5\xa1amo tako, da katetriziramo samo, kadar je to nujno, da pori posegu uporabljamo asepti\xc4\x8dno tehniko in da skrbimo za to, da se kateter neovirano odvodnjava.\n_START_SECTION_\nDrugo\n_START_PARAGRAPH_\nPredispozicija za oku\xc5\xbebe mehurja je lahko da dedna. Drugi dejavniki tveganja so sladkorna bolezen, obrezanost in pove\xc4\x8dana prostata. Kateri dejavniki stanje ote\xc5\xbeujejo, je precej nejasno, gre za anatomske predispozicije in funkcionalne ali presnovne nenormalnosti. Zaplet pri oku\xc5\xbebi se\xc4\x8dil je te\xc5\xbee zdraviti, po navadi zahteva bolj agresivno ocenjevanje , zdravljenje in spremljanje stanja. Oku\xc5\xbebe se\xc4\x8dil so pri otrocih povezane z vesikoureteralnim refluksom (nenormalnim tokom se\xc4\x8da od mehurja v se\xc4\x8devode ali ledvice) in zaprtost._NEWLINE_Osebe s po\xc5\xa1kodbo hrbtenja\xc4\x8de so izpostavljene ve\xc4\x8djemu tveganju za oku\xc5\xbebo se\xc4\x8dil, delno zaradi kroni\xc4\x8dne uporabe katetra, delno zaradi disfukcije mokrenja. Pri tej populaciji je to najpogostej\xc5\xa1i vzrok za oku\xc5\xbebo, kot tudi najpogostej\xc5\xa1i razlog za hospitalizacijo. Pri tej populaciji zgleda pitje soka iz brusnic ali jemanje dodatkov iz brusnic ne pomaga pri prepre\xc4\x8devanju in zdravljenju vnetja.\n_START_SECTION_\nPatogeneza\n_START_PARAGRAPH_\nBakterije, ki povzro\xc4\x8dajo oku\xc5\xbebe se\xc4\x8dil, obi\xc4\x8dajno pridejo v mehur skozi se\xc4\x8devod. Vendar pa lahko do oku\xc5\xbebe pride tudi preko krvi ali limfe. Menijo, da bakterije obi\xc4\x8dajno pridejo v se\xc4\x8devod iz \xc4\x8drevesa, pri tem je tveganje pri \xc5\xbeenskah ve\xc4\x8dje zaradi njihove anatomije. Ko pride v mehur, se E. Coli lahko prilepi na steno mehurja in ustvari biofilm, ki je odporen proti imunskemu odzivu.\n_START_SECTION_\nPreventiva\n_START_PARAGRAPH_\n\xc5\xa0tevilni ukrepi potrjeno ne vplivajo na pogostnost vnetja: uporaba kontracepcijske tabletke ali kondoma, uriniranje takoj po spolnem odnosu, vrsta perila, ki se uporablja, metode osebne higiene po mokrenju ali opravljeni veliki potrebi, tudi ne, ali se prizadeta oseba obi\xc4\x8dajno kopa ali prha. Podobno ni dokazov za u\xc4\x8dinek, \xc4\x8de se zadr\xc5\xbeuje se\xc4\x8d, uporablja tampon in \xc4\x8de se izpira._NEWLINE_Osebam, ki imajo pogoste oku\xc5\xbebe se\xc4\x8dil in ki za kontracepcijo uporabljajo spermicid ali diafragmo, svetujejo uporabo alternativnih metod. Brusnice (sok ali kapsule) lahko zmanj\xc5\xa1uje pojavnost pri tistih, ki imajo pogoste oku\xc5\xbebe, vendar pa je dolgoro\xc4\x8dna toleranca vpra\xc5\xa1ljiva, kajti pri ve\xc4\x8d kot 30\xc2\xa0% prihaja do gastrointestinalnih motenj. Uporaba dvakrat na dan je lahko da bolj\xc5\xa1a kot enkrat dnevno. Leta 2011 je bila potrebna dodatna \xc5\xa1tudija intravaginalnih probiotikov zahtevajo dodatno \xc5\xa1tudijo, da bi se ugotovilo, ali so koristni. Uporaba kondoma brez spermicida ali uporaba kontracepcijske tablete tveganja za nezapleteno oku\xc5\xbebo se\xc4\x8dil ne pove\xc4\x8duje.\n_START_SECTION_\nZdravila\n_START_PARAGRAPH_\nZa tiste s ponavljajo\xc4\x8dimi se oku\xc5\xbebami je dolgotrajnej\xc5\xa1e jemanje dnevnih antibiotikov u\xc4\x8dinkovito. Zdravila, ki se pogosto uporabljajo, so med drugim nitrofurantoin in trimetoprim / sulfametoksazol.Metenamin jr tudi eno od zdravil za te namene, ker v mehurju, kjer je kislost nizka, tvori formaldehid, proti kateremu se odpornost ne more razviti. V primerih, ko so oku\xc5\xbebe povezane s spolnim odnosom, je lahko da jemanje antibiotikov po odnosu koristno. Pri \xc5\xbeenskah po menopavzi so ugotovili, da topikalni vaginalni estrogen zmanj\xc5\xa1uje pogostnost ponovitev. Za razliko od topikalnih krem, uporaba vaginalnega estrogena pri [pesar|pesarjih]] ni bil tako koristna kot pa nizki odmerki antibiotikov. \xc5\xa0tevilna cepiva so bila leta 2011 predmet razvojnih raziskav.\n_START_SECTION_\nPri otrocih\n_START_PARAGRAPH_\nDokazi, da preventivno jemanje antibiotikov zmanj\xc5\xa1uje oku\xc5\xbebe se\xc4\x8dil pri otrocih, so \xc5\xa1ibki. Ponavljajo\xc4\x8de vnetje se\xc4\x8dil je le redko vzrok za dodatne te\xc5\xbeave z ledvicami, v kolikor ni z njimi povezanih nenormalnosti; pri kroni\xc4\x8dnih ledvi\xc4\x8dnih boleznih odraslih je tako vzrok za manj kot tretjino odstotka (0,33\xc2\xa0%).\n_START_SECTION_\nDiagnoza\n_START_PARAGRAPH_\nV enostavnih primerih sta diagnoza in zdravljenje mo\xc5\xbena zgolj na temelju znakov, brez nadaljnje laboratorijske potrditve. V zapletenih ali spornih primerih je za potrditev diagnoze lahko koristna analiza se\xc4\x8da, pri kateri se preverja prisotnost nitritov v se\xc4\x8du, belih krvnih celic (levkocitov), ali levkocit esteraza. Drugi test, mikroskopska analiza se\xc4\x8da, preverja prisotnost eritrocitov, belih krvnih celic ali bakterij. Kultura se\xc4\x8da se \xc5\xa1teje kot pozitivna, \xc4\x8de je \xc5\xa1tevilo bakterijskih kolonij nad 10 \xc2\xb3 enot na mL. Na teh kulturah se lahko testira tudi antibioti\xc4\x8dna ob\xc4\x8dutljivost , tako da so uporabne pri izbiri zdravljenja z antibiotiki. Vendar pa se \xc5\xbeenskam z negativnimi kulturami stanje lahko \xc5\xa1e vedno izbolj\xc5\xa1a z zdravljenjem z antibiotiki. Ker se lahko simptomi nejasni in brez zanesljivih testov za oku\xc5\xbebe se\xc4\x8dil, je diagnoza pri starej\xc5\xa1ih osebah te\xc5\xbeka.\n_START_SECTION_\nRazvrstitev\n_START_PARAGRAPH_\nOku\xc5\xbeba urinarnega trakta lahko prizadene samo spodnji del se\xc4\x8dil, v tem primeru gre za tako imenovano vnetje mehurja. Po drugi strani so lahko vneta zgornja se\xc4\x8dila, v tem primeru gre za tako imenovan pielonefritis. \xc4\x8ce se\xc4\x8d vsebuje pomembno koli\xc4\x8dino bakterij, vendar pa ni znakov bolezni, gre za stanje, znano kot asimptomati\xc4\x8dna bakteriurija. \xc4\x8ce je oku\xc5\xbeen zgornji del se\xc4\x8dil in \xc4\x8de ima prizadeta oseba diabetes, oslabljen imunski sistem,\xc4\x8de je nose\xc4\x8da, \xc4\x8de je mo\xc5\xa1ki, potem gre za zapleten primer bolezni. V nasprotnem primeru, \xc4\x8de je \xc5\xbeenska zdrava in \xc4\x8de ni v menopavzi, gre za enostaven primer. Pri otrocih, pri katerih oku\xc5\xbebo urinarnega trakta spremlja vro\xc4\x8dino, se bolezen \xc5\xa1teje kot oku\xc5\xbeba zgornjega dela se\xc4\x8dil.\n_START_SECTION_\nPri otrocih\n_START_PARAGRAPH_\nDa bi se pri otrocih diagnosticiralo oku\xc5\xbebo se\xc4\x8dil, je potrebna pozitivna urinska kultura. Kontaminacija predstavlja pogosten problem, odvisno od uporabljene metode za jemanje vzorca, prag 10 10\xe2\x81\xb5\xc2\xa0CFU/mL se uporablja za "\xc4\x8disti ulov" iz sredine toka vzorca, 10\xe2\x81\xb4\xc2\xa0CFU/mL za vzorce iz katetra in 10\xc2\xb2\xc2\xa0CFU/mL za vzorce, vzete neposredno iz mehurja z iglo. Uporaba "urinskih vre\xc4\x8dk" za zbiranje vzorcev se odsvetuje (tako Svetovna zdravstvena organizacija) zaradi visoke stopnje onesna\xc5\xbeenosti ob gojenju; pri otrocih, ki \xc5\xa1e niso privajeni na strani\xc5\xa1\xc4\x8de, ima kateterizacija prednost. Nekateri, kot na primer Ameri\xc5\xa1ko zdru\xc5\xbeenje pediatrov priporo\xc4\x8da ultrazvo\xc4\x8dno preiskavo ledvic in cistouretrogram med mokrenjem (opazovanje se\xc4\x8devodov in se\xc4\x8dnega mehurja z rentgenom) pri vseh otrocih z vnetjem se\xc4\x8dil, ki so mlaj\xc5\xa1i od dveh let. Glede na to, da u\xc4\x8dinkovitega zdravljenja, \xc4\x8de se pojavijo te\xc5\xbeave, ni, drugi strokovnjaki, kot recimo Dr\xc5\xbeavni in\xc5\xa1titut za klini\xc4\x8dno odli\xc4\x8dnost, priporo\xc4\x8dajo le rutinsko slikanje za otroke, ki so mlaj\xc5\xa1i od \xc5\xa1est mesecev stara ki ka\xc5\xbeejo nenavadne znake.\n_START_SECTION_\nDiferencialna diagnoza\n_START_PARAGRAPH_\nPri \xc5\xbeenskah z cervicitisom (vnetjem materni\xc4\x8dnega vratu) ali vaginitisom (vnetjem vagine) in pri mladih mo\xc5\xa1kih, ki imajo simptome, je lahko vzrok za vnetje Chlamydia trachomatis ali Neisseria gonorrheae. Vaginitis je lahko tudi posledica glivi\xc4\x8dne oku\xc5\xbebe. Intersticijski cistitis (kroni\xc4\x8dna bole\xc4\x8dina v mehurju) lahko pride v po\xc5\xa1tev pri ljudeh, ki so do\xc5\xbeiveli ve\xc4\x8d epizod z znaki vnetja, vendar pa so pri njih bile kulture na se\xc4\x8du negativne in do izbolj\xc5\xa1anja z antibiotiki ni pri\xc5\xa1lo. Prostatitis (vnetje prostate), se lahko pri diferencialni diagnozi tudi pride v po\xc5\xa1tev.\n_START_SECTION_\nSpolni odnosi\n_START_PARAGRAPH_\nGlavno oro\xc5\xbeje zdravljenja so antibiotiki. Fenazopiridin ob\xc4\x8dasno predpisujejo v prvih nekaj dneh poleg antibiotikov, da pomaga proti peko\xc4\x8demu ob\xc4\x8dutku in sili, ki jo je v\xc4\x8dasih \xc4\x8dutiti pri vnetju mehurja. Vendar pa se iz varnostnih razlogov ne priporo\xc4\x8da rutinsko, ker pove\xc4\x8duje tveganje za methemoglobinemijo (zvi\xc5\xa1ano raven metahemoglobina v krvi). Za vro\xc4\x8dino se lahko uporablja acetaminofen (paracetamol)._NEWLINE_\xc5\xbdenske s preprostimi vnetji se\xc4\x8dil, ki se ponavljajo, se lahko ob pojavu znakov bolezni zdravijo same, zdravnikova pomo\xc4\x8d je potem potrebna samo v primeru, \xc4\x8de za\xc4\x8detno zdravljenje ne uspe. Recept za antibiotike se lekarni lahko dostavi po telefonu.\n_START_SECTION_\nEnostavni primeri\n_START_PARAGRAPH_\nEnostavna vnetja je mogo\xc4\x8de diagnosticirati in zdraviti zgolj na temelju simptomov. Peroralni antibiotiki, kot so trimetoprim / sulfametoksazol (TMP / SMX), cefalosporini, nitrofurantoini ali fluorokinoloni, vsi enako u\xc4\x8dinkoviti, bistveno skraj\xc5\xa1ajo \xc4\x8das do okrevanja. Tridnevno zdravljenje s trimetoprimom, TMP / SMX ali fluorokinolonom obi\xc4\x8dajno zadostuje, nitrofurantoin potrebuje 5-7 dni. Ob zdravljenju se morajo simptomi izbolj\xc5\xa1ati v 36 urah. Pribli\xc5\xbeno 50\xc2\xa0% ljudi bo v nekaj dneh ali tednih ozdravelo. V Zdru\xc5\xbeenje za nalezljive bolezni ZDA fluorokinolonov kot prvega zdravila ne priporo\xc4\x8da, ker za to vrsto zdravil obstaja nevarnost, da pride do odpornosti. Kljub tej previdnosti je pri vseh teh zdravilih zaradi obse\xc5\xbene rabe pri\xc5\xa1lo do dolo\xc4\x8dene mere odpornosti. Za trimetoprim se v nekaterih dr\xc5\xbeavah \xc5\xa1teje, da je enakovreden TMP / SMX. Otroci z enostavnim vnetjem se pogosto odzovejo na tridnevno zdravljenje z antibiotiki.\n_START_SECTION_\nPielonefritis\n_START_PARAGRAPH_\nPielonefritis se obravnava bolj agresivno kot navadno oku\xc5\xbebo mehurja, bodisi z dolgotrajnej\xc5\xa1im jemanjem antibiotikov ali z intravenskim dajanjem zdravil. Sedemdnevno jemanje fluorokinolona ciprofloksacin se po navadi uporablja na podro\xc4\x8djih, kjer je stopnja odpornosti pod 10\xc2\xa0%. \xc4\x8ce so lokalne ravni rezistence nad 10\xc2\xa0%, je pogosto predpi\xc5\xa1e intravensko dajanje ceftriaksona. Pri tistih, ki ka\xc5\xbeejo huj\xc5\xa1e simptome, bo morda potreben sprejem v bolni\xc5\xa1nico. Do zapletov, kot so urinske zapore zaradi ledvi\xc4\x8dnih kamnov, lahko pride, \xc4\x8de po dveh ali treh dneh zdravljenja ni znakov izbolj\xc5\xa1anja.\n_START_SECTION_\nEpidemiologija\n_START_PARAGRAPH_\nOku\xc5\xbebe se\xc4\x8dil so najpogostej\xc5\xa1e bakterijsko vnetje pri \xc5\xbeenskah. Najpogosteje se pojavijo v starosti med 16 in 35 let, pri tem se letno oku\xc5\xbei 10\xc2\xa0% \xc5\xbeensk, 60\xc2\xa0% pa dobi oku\xc5\xbebo vsaj enkrat v svojem \xc5\xbeivljenju. Pogosto se ponovijo, skoraj polovica obolelih ponovno zboli za vnetjem v roku enega leta. Do oku\xc5\xbebe se\xc4\x8dil pride do \xc5\xa1tirikrat pogosteje pri \xc5\xbeenskah kot pri mo\xc5\xa1kih. Pielonefritis je pojavlja 20-30-krat manj pogosto. Vnetja so najpogostej\xc5\xa1i vzrok bolni\xc5\xa1ni\xc4\x8dnih oku\xc5\xbeb - pribli\xc5\xbeno 40\xc2\xa0% vseh primerov. Ravni asimptomati\xc4\x8dnih bakterij v se\xc4\x8du rastejo s starostjo, od 2-7 odstotkov pri \xc5\xbeenskah v plodni dobi, do tudi 50\xc2\xa0% pri \xc5\xbeenskah v domovih za starej\xc5\xa1e.Pogostnost asimptomati\xc4\x8dnih bakterij v urinu mo\xc5\xa1kih nad 75 let je med 7 in 10\xc2\xa0%._NEWLINE_Oku\xc5\xbebe se\xc4\x8dil lahko prizadenejo 10\xc2\xa0% ljudi v otro\xc5\xa1tvu. Med otroki so oku\xc5\xbebe se\xc4\x8dil so najpogostej\xc5\xa1e pri neobrezanih mo\xc5\xa1kih, mlaj\xc5\xa1ih od treh mesecev, sledijo \xc5\xbeenske, mlaj\xc5\xa1e od enega leta. Ocene pogostnosti med otroki pa se mo\xc4\x8dno razlikujejo med seboj. V skupini otrok do starosti dveh let, ki imajo povi\xc5\xa1ano telesno temperaturo, so pri dveh do 20\xc2\xa0% ugotovili oku\xc5\xbebo se\xc4\x8dil.\n_START_SECTION_\nDru\xc5\xbeba in kultura\n_START_PARAGRAPH_\nV Zdru\xc5\xbeenih dr\xc5\xbeavah Amerike oku\xc5\xbebe se\xc4\x8dil predstavljajo skoraj sedem milijonov ambulantnih obiskov, milijon obiskov na urgenci ter sto tiso\xc4\x8d hospitalizacij na leto. Stro\xc5\xa1ek teh vnetij je pomemben tako v smislu izgubljenega \xc4\x8dasa pri delu in kot v smislu stro\xc5\xa1kov zdravstvene oskrbe. V ZDA so neposredni stro\xc5\xa1ki zdravljenja ocenjeni na 1,6 milijarde $ letno.\n_START_SECTION_\nZgodovina\n_START_PARAGRAPH_\nOku\xc5\xbebe se\xc4\x8dil so bile opisane \xc5\xbee v antiki, prvi dokazan opis bolezni je najti v Papirusu Ebers z dne do c. 1550 pred na\xc5\xa1im \xc5\xa1tetjem. Egip\xc4\x8dani bolezen opisujejo kot "toploto, ki se \xc5\xa1iri iz mehurja". Do u\xc4\x8dinkovitega zdravljenja ni pri\xc5\xa1lo do razvoja in dostopnosti antibiotikov v 1930, pred tem se je priporo\xc4\x8dalo zeli\xc5\xa1\xc4\x8da, pu\xc5\xa1\xc4\x8danje krvi in podobno.\n_START_SECTION_\nV nose\xc4\x8dnosti\n_START_PARAGRAPH_\nOku\xc5\xbebe se\xc4\x8dil so resnej\xc5\xa1a med nose\xc4\x8dnostjo zaradi pove\xc4\x8dane nevarnosti, da pride do vnetja ledvic. Med nose\xc4\x8dnostjo visoke ravni progesterona zvi\xc5\xa1ujejo nevarnost za zmanj\xc5\xa1an mi\xc5\xa1i\xc4\x8dni tonus se\xc4\x8devodov in mehurja, kar ima za posledico, da urin lahko pogosteje steka nazaj po se\xc4\x8devodih proti ledvicam. Nose\xc4\x8dnice sicer nimajo zvi\xc5\xa1anega tveganja za asimptomati\xc4\x8dno bacteriurijo, \xc4\x8de pa je bacteriurija prisotna, zna\xc5\xa1a tveganje za oku\xc5\xbebo ledvic 25-40\xc2\xa0%. \xc4\x8ce torej testiranje urina ka\xc5\xbee znake oku\xc5\xbebe, se zdravljenje priporo\xc4\x8da, \xc4\x8detudi so simptomi odsotni. Obi\xc4\x8dajno se uporabljata kefaleksin ali nitrofurantoin, ker se na splo\xc5\xa1no meni, da sta za nose\xc4\x8dnice nenevarna. Oku\xc5\xbeba ledvic med nose\xc4\x8dnostjo lahko povzro\xc4\x8di prezgodnji porod ali preeklampsijo (visok krvni tlak in okvare ledvic med nose\xc4\x8dnostjo, kar lahko pripelje do napadov).'